kardosdrur/scandi-wiki huggingface dataset:
Gepard-klassen

Gepard-klassen (Type 143A) er formentlig den tyske flådes sidste torpedobåde ( Schnellboote). Skibenes opgave var under den kolde krig kystovervågning samt kystnært forsvar i Nord- og Østersøen. Efter den kolde krigs ophør, forsvandt også grundlaget for Gepard-klassens vigtigste opgaver i Østersøen. Deutsche Marine skulle, ligesom Søværnet, omstille sig fra et territorialforsvar til mere globalt orienterede missioner. Flådens skibe skulle nu kunne udsendes og sejle i hele verden, hvilket denne klasse ikke er velegnet til, derfor er den blevet suppleret med Braunschweig-klassen (K130) der i modsætning til Gepard-klassen er oceangående og mere tidssvarende. Derudover ønsker Deutsche Marine at indføres endnu en korvet-type i løbet af 2020'erne. Når det sidste skib i klassen stryger kommandoen vil det være slut med Schnellboote i den tyske flåde, en fartøjstype som flåden ellers har benyttet siden 1914.

Alle klassens fartøjer blev oprindeligt blot navngivet med et bogstav samt et tal, eksempelvis S-71 (Schnellboot 71), men efter pres fra besætningerne fik fartøjerne tilføjet et navn fra rovdyrsordenen, således de fik deres nuværende navne (eksempelvis S-71 Gepard).

Klassen udgør den tyske flådes 7. Hurtigbådseskadre (7. Schnellbootgeschwader) og har basehavn i Marinestützpunktet i Warnemünde. Til 7. Hurtigbådseskadre tilhører også to forsyningsskibe (tendere) af Elbe-klassen, A511 Elbe og A516 Donau. 

S74 Nertz og S77 Dachs blev i august 2012 solgt til Ghana for 37 millioner amerikanske dollar hvorefter de blev overført til det afrikanske land hvor de gør tjeneste sammen med en tidligere tysk skibsklasse, Albatros-klassen, som blev overført i 2010.

Fartøjer i klassen

Referencer

Eksterne links 

 AJ Cashmore: Gepard-klassen 
 Deutsche Marine: Gepard-klassen
 Gepard-klassen – Et kvart århundrede i flådens tjeneste
 Seaman Chris: 143A

Krigsskibe fra Tyskland
Tysklands militær
Torpedobåde
William Walker Stockfleth (amtmand)

William Walker Stockfleth (født 18. oktober 1802 i København, død 9. maj 1885 sammesteds) var en dansk amtmand.

Liv og karriere 
Han var søn af oberst Hannibal Stockfleth (1. april 1774 – 15. december 1858) og Vita Sophia Henrica Dorothea f. Lange (9. oktober 1780 – 21. januar 1868), var født 18. oktober 1802 i København, blev 1822 student fra Herlufsholm, tog 1828 juridisk eksamen og udnævntes 1830 til auditør ved slesvigske Infanteriregiment, 1835 til garnisonsauditør i Rendsborg, 1836 til overauditør, 1842 til auditør ved 4. Infanteribrigade, 1845 ti1 herredsfoged i Nørvang og Tørrild Herreder.

I 1848 blev Stockfleth valgt til Den Grundlovgivende Rigsforsamling i Vejle Amts 3. distrikt (Vejle), og i 1849 blev han valgt til Folketinget i Vejle Amts 3. valgkreds (Vejlekredsen). Han nedlagde sit mandat 20. august 1851 efter at være blevet amtmand i Haderslev Amt. I Folketinget hørte han til højre fløj og var imod alt for vidtgående indrømmelser til liberalismen.

I 1849 var han i 5 måneder konstitueret amtmand i Vejle Amt, og 1850 blev han, efter at have afslået guvernørposten i Dansk Vestindien, konstitueret som amtmand i Haderslev Amt. Året efter fik han kongelig udnævnelse i dette embede, blev samme år kammerherre, 1852 tillige kongelig kommissær på Gram og Nybøl godser. Efter det Ørstedske Ministeriums afgang i december 1854 blev den slesvigske ministerportefølje tilbudt Stockfleth, og det beklagedes dengang meget, at han afslog den, hvilket havde det uheldige valg af Raasløff til følge.

Med en nobel og elskværdig personlighed forbandt Stockfleth betydelig administrativ dygtighed. Af den tids amtmænd i Slesvig var han en af de dygtigste, flittigste og mest indsigtsfulde. 1864 afskedigedes han som følge af 2. slesvigske krig og flyttede til København, hvor han døde 9. maj 1885 efter 1867 at være blevet udnævnt til Kommandør af Dannebrogordenen.

Han blev 20. september 1842 gift med Thora Mathilde Glahn (22. januar 1814 – 23. december 1887), datter af general Marcus Glahn.

Referencer

Kilder 
 

Amtmænd fra Slesvig
Auditører fra Danmark
Medlemmer af Den Grundlovgivende Rigsforsamling
Kommandører af 1. grad af Dannebrog
Kammerherrer fra Danmark
Herredsfogeder fra Danmark
Folketingsmedlemmer i 1840'erne
Folketingsmedlemmer i 1850'erne
Personer fra København
William Walker
Artikler fra 1. udgave af Dansk biografisk leksikon
Violeta Chamorro

Violeta Barrios Torres de Chamorro (født 18. oktober 1929 i Rivas) er en nicaraguansk politiker, der var landets første kvindelige præsident. Hun sad fra 25. april 1990 til 10. januar 1997. Ydermere var Chamorro den første kvindelige regeringsleder i Latinamerika. Chamorro, der selv er konservativ, repræsenterede den brede alliance Unión Nacional Opositora, der bestod af 14 partier. 

Under hendes ledelse fik Nicaragua en markedsorienteret økonomisk politik. Det lykkedes hende imidlertid aldrig at skabe generel økonomisk stabilitet i landet, hvis økonomi i de år var hårdt belastet af den borgerkrig, der havde raseret siden 1979. Chamorro gennemførte desuden en række reformer, der fjernede sandinisterne fra høje positioner i militæret, politiet og andre statslige institutioner. Landets forhold til USA blev forbedret i de år. George H.W. Bush fjernede således det handelsembargo, som Ronald Reagan havde indført, mens sandinisterne var ved magten. USA støttede i de følgende år landet økonomisk.

Nicaraguas præsidenter
Politikere fra Nicaragua
Iver Holck

Iver lensbaron Holck (14. august 1701 – 31. december 1781 i Ålborg) var lensbaron og stiftamtmand.

Han var søn af oberstløjtnant Frederik Christian baron Holck til Holckenhavn og Mette Margrethe født Rosenkrantz og blev født 14. august 1701. Han uddannede sig inden- og udenlands til "at tjene Gud, Kongen og Fædrelandet", blev 1731 kammerjunker, 1732 kammerjunker hos dronning Sophie Magdalene, 1736 stiftamtmand over Aalborg Stift samt amtmand over Aalborg Amt, 1741 Ridder af Dannebrog, 1749 af l'union parfaite, samme år gehejmeråd, 1764 gehejmekonferensråd og tog 1773 sin afsked og døde i Ålborg 31. december 1781.

1777 efterfulgte han sin brodersøn i besiddelsen af Baroniet Holckenhavn, der efter hans død gik over til en anden brodersøns søn, da han selv ingen børn havde med sin hustru, Anne Sophie f. baronesse Juul (28. august 1707, gift 9. oktober 1739, død 14. marts 1788), datter af Ove Henrik baron Juul til
Baroniet Rysensteen og Ide Anne f. Rantzau. En fuldmægtigs rejste uden at aflægge regnskab. Det voldte Holck en del bryderier og foranledigede nedsættelsen af en kommission til at undersøge
stiftsøvrighedens regnskaber; men Holcks hæderlighed og redelighed blev næppe omtvistet.

Kilder 
 Dansk Biografisk Leksikon

Godsejere fra Danmark
Iver
Modtagere af l'union parfaite
Amtmænd fra Danmark
Lensbaroner fra Danmark
Stiftamtmænd over Aalborg Stift
Riddere af Dannebrog (1671-1808)
Danskere i 1700-tallet
Personer i Dansk Biografisk Leksikon
Gehejmekonferensråder fra Danmark
Eiler Holck (1695-1740)

Eiler lensbaron Holck (3. februar 1695 på Holckenhavn – 23. maj 1740 i Århus) var lensbaron til Baroniet Holckenhavn og amtmand over Aarhus Amt.

Han var søn af oberstløjtnant, lensbaron Frederik Christian Holck og Mette Margrethe Eriksdatter Rosenkrantz. Holck blev gift 1. gang 3. oktober 1714 i Søby med Juliane Christine baronesse Winterfeldt og 2. gang med Dorthe Cathrine Reedtz.

Godsejere fra Danmark
Eiler
Amtmænd fra Danmark
Danskere i 1700-tallet
Lensbaroner fra Danmark
Fritz Rosenkrantz

Fritz Ivar Verner Christian baron Rosenkrantz (20. august 1850 i Thisted – 19. december 1925 på Liselund) var en dansk baron og hofjægermester. Han var søn af Gottlob Rosenkrantz og Elisabeth Louise f. Rosenkrantz og yngre broder til Gunde Jørgen Holger Carl Rosenkrantz, der arvede Sophiendal.

Han var elev på Herlufsholm og kom siden til Viborg lærde skole (Viborg Katedralskole). 

Han var sekondløjtnant i Fodfolket 1873, assistent ved Hedeselskabet 1875-80, skovrider på Sophiendal 1882-84. Hofjægermester 1890. Formand i Foreningen af danske Kirkeejere og formand for bestyrelsen i Østmøns Sparekasse. 

Han blev 26. juli 1883 gift med Anna Oluffa Krabbe (1860-1954) i det daværende skovkapel, nu kaldet Taarbæk Kirke. Hun var datter af kammerherre, oberst Oluf Johan Heinrich Krabbe og hustru Anna Dorothea f. Kjellerup.

Rosenkrantz arvede Liselund og lod Liselund Ny Slot opføre ved Philip Smidth 1886-87. På slottet kan læses "FR 1887 OK" til minde om bygherren og hans hustru, Oluffa Krabbe. De to slægters våbenskjolde ses på facaden forenet under en friherrekrone.

Kilder 
 Kraks Blå Bog 1910
 Danmarks Adels Aarbog 1985-87

Godsejere fra Danmark
Fritz
Baroner fra Danmark
Personer fra Thisted
Personer i Kraks Blå Bog (afdøde)
Foreningsformænd fra Danmark
Officerer fra Danmark
Hofjægermestre fra Danmark
Holger Reedtz-Thott

Holger Reedtz-Thott (ved dåben Holger Reedtz) (døbt 21. november 1745 – 19. november 1797) til Rugtved og Voergård var en dansk godsejer og kammerherre. 

Han var søn af Peder Reedtz til Voergård og Hendrikke Sophie Rosenkrantz.

Han arvede Gavnø efter Otto Thott og oprettede Stamhuset Gavnø 1786. Samtidig fik han 21. april bevilling på navnet Reedtz-Thott og på at føre den uddøde slægt Thotts våbenskjold sammen med sit eget. 
  	 
Han giftede sig 1782 med Anna Magdalene Beate von Woida (1754 – 15. juli 1826). Sønnen Otto Reedtz-Thott blev den første lensbaron til Baroniet Gaunø, oprettet 1805.

Holger
Holger
Godsejere fra Danmark
Danskere i 1700-tallet
Kammerherrer fra Danmark
212A-klassen

212A-klassen er en yderst moderne konventionel ubåd brugt af Deutsche Marine og den italienske flåde, der er desuden en eksportversion af denne ubådstype benævnt 214-klassen og er solgt til Grækenland, Tyrkiet og Sydkorea

212A-klassen bruger et moderne fremdrivningssystem som gør ubåden i stand til at være neddykket i op til 3 uger uden at skulle komme til overfladen for at genoplade sine batterier. Dette foregår ved hjælp af Siemens proton exchange membrane (PEM) der bruger hydrogen brændselsceller. Ubåden kan neddykket operere ved høj fart ved brug af sin elektromotor ved hjælp af sine batterier eller kan skifte over til AIP-systemet og sejle stille og lydløst uden at skulle genoplade batterierne. Dette fremdrivningssystem siges at være utroligt lydløst og skulle gøre ubåden næsten umulig at finde. 

Ubåde uden disse AIP-systemer er afhængig af at skulle op til periskobdybde med jævne intervaller (typisk en gang eller to i døgnet) for at genoplade sine batterier, dette er også nødvendigt for 212A-klassen når dets lager af hydrogen er opbrugt. Ubådene er, når de skal oplade sine batterier, nødt til at bruge sine dieselgeneratorer. For at få ilt til dieselgeneratorerne er man nødt til at køre en snorkel op over vandoverfladen. Når snorkelen bliver op over vandoverfladen mister ubåden sin fordel ved at være gemt under vandet, og kan pludselig detekteres af radarer. Det er derfor en stor fordel at kunne være neddykket i flere uger uden at skulle op til overfladen og dermed risikere at røbe sin position.

De tyske ubåde er tilknyttet 1. ubådseskadre (1. U-Bootgeschwader) som er stationeret i Egernførde, og de italienske ubåde hører under ubådskommandoen og har basehavn i Taranto.

Referencer, kilder og eksterne links 

 Deutsche Marine: 212A-klassen (tysk) 
 naval-technology.com — Naval-technology: U212/U214 (engelsk)
 Marina Militare: Type 212A (italiensk) 
 "Discovery Channel: Future Weapons": "Stealth", 26.04.2006 (Youtube) 
 Dan's Military Site: 212A-klassen (tysk) 
 Focus.de: Bis da Essen ausgeht (tysk) 
 stern.de: Auf Tauchfahrt (med billeder) 
 

Undervandsbåde fra Tyskland
Krigsskibe fra Italien
Egernførde
Holck

Holck er et dansk efternavn, der har været båret af flere:

 Andreas Holck (1844-1907) – politiker
 Axel Holck (1863-1940) – kunsthistoriker og statistiker.
 Hans Holck (1726-1783) – avisudgiver
 Henrik S. Holck – forfatter
 Johan Christopher Holck (1824-1899) – præst
 Ole Elias Holck (1774-1842) – officer
 Vilhelm Holck (1856-1936) – arkitekt, søn af Johan Christopher Holck

For medlemmer af adelsslægterne Holck, se denne: Holck (adelsslægter)
Friis

Friis er et navn, der har været båret af flere:

 Achton Friis, dansk maler
 Christian Friis til Borreby, dansk kansler
 Frederik Ferdinand Friis, dansk arkitekt og kgl. bygningsinspektør
 Hans Friis, dansk landskabsmaler
 Hans Friis til Clausholm, dansk godsejer
 Harald T. Friis, dansk ingeniør
 Helge Friis, borgmester
 Janus Friis, dansk iværksætter og IT-udvikler
 Knud Friis, dansk arkitekt (Friis & Moltke)
 Lotte Friis, dansk svømmer
 Lykke Friis, dansk prorektor og samfundsvidenskabelig forsker
 M.P. Friis, dansk statsminister
 Aage Friis, dansk historiker

Sammensatte navne:
 Morten Friis Jensen, dansk fodboldspiller
 Holger Friis Johansen, dansk filolog
 Knud Friis Johansen, dansk arkæolog
 Jakob Friis-Hansen, fodboldtræner
 Flemming Friis Hvidberg, dansk professor og minister
 Jarl Friis-Mikkelsen, journalist og TV-vært
 Kai Friis Møller, dansk forfatter
 J.F.N. Friis-Skotte, dansk minister

For medlemmer af de uddøde adelsslægter Friis, se Friis (adelsslægter)

Det er også navnet på et indkøbscenter i Aalborg:
 Friis (indkøbscenter)
Henrique Adriano Buss

Henrique Adriano Buss (født d. 14. oktober 1986 i Marechal Cândido Rondon,Brasilien) eller blot Henrique er en brasiliansk fodboldspiller, der spiller for Corinthians i den brasilianske liga som forsvarsspiller på den den centrale position. Han har derudover også været tilknyttet Coritiba, Desportivo Brasil, Fluminense og Palmeiras, tyske Bayer Leverkusen, Racing Santander og FC Barcelona i Spanien samt italienske Napoli.

Eksterne henvisninger 

Fodboldspillere fra Brasilien
Fodboldspillere fra Coritiba FC
Fodboldspillere fra Palmeiras
Fodboldspillere fra FC Barcelona
Fodboldspillere fra Bayer 04 Leverkusen
Fodboldspillere fra Racing Santander
Fodboldspillere fra S.S.C. Napoli
Fodboldspillere fra Sport Club Corinthians Paulista
Fodboldspillere fra Fluminense
Dørsnaps

Dørsnaps er navnet på en gammel tradition fra Færøerne der går ud på, at man ved større begivenheder (fx bryllup, 50-års fødselsdag) skænker gæsterne en form for velkomstsnaps, inden de går ind gennem døren, hvor begivenheden skal afholdes.

Denne snaps skænkes i et snapsglas eller i et drikkehorn som gæsterne drikker af efter tur.

Referencer 

Traditioner
Færøsk kultur
Johannes Grenness

Johannes Grenness (27. marts 1875 i Drammen – 18. oktober 1963 i København) var en norsk/dansk maler.

Har udstillet bl.a. i Munkeruphus i Dronningmølle, "Johannes Grenness – Lysets Mester", 29. marts-18. maj 2003

Eksterne henvisninger 
 

Malere fra Danmark
Malere fra Norge
Ernst Grüttner

Ernst Harald Grüttner (1931 – 1. marts 1986) var forstander for Dansk Sløjdlærerskole 1977–1986.

Ernst Grüttner tog lærereksamen fra Frederiksberg Seminarium (KFUM's seminarium) i 1952 og virkede efterfølgende som folkeskolelærer i Gentofte (bl.a. Tranegårdsskolen) i 19 år. Han bestod sløjdlærereksamen fra Dansk Sløjdlærerskole i 1963. I fritiden var han FDF-leder samt engageret i andet kirkeligt arbejde i sin hjemby Espergærde.

I 1971 blev Grüttner ansat som fast lærer på Dansk Sløjdlærerskole, hvor han i en del år havde undervist på kortere kurser. Efter Curt Allingbjergs arbejdsorlov og afgang som forstander i 1976 var Aksel Sørensen konstitueret, indtil Ernst Grüttner tiltrådte som forstander 1. maj 1977. 

I sin tiltrædelsestale citerede Grüttner den gamle sløjdskoleforstander Aksel Mikkelsens evigtgyldige ord fra 1895: »Igennem det praktiske arbejde lærer barnet at skønne, at iagttage, at sammenligne, at undersøge, at prøve og at finde på«.

I Grüttners forstandertid blev Dansk Skolesløjds Værktøjshandel udflyttet til Kronprinsesse Sofies Vej på Frederiksberg for at skaffe mere plads. Han var med i den indledende fase af opbygningen af et fagligt cand.pæd.-studium (sløjd, håndarbejde, formning), og han deltog i forskellige samarbejder, såsom NordFo.

Kun 55 år gammel døde Ernst Grüttner lørdag 1. marts 1986 på vej til Sløjdlærerskolen på Værnedamsvej, hvor han skulle være vært for et repræsentantskabsmøde, som Dansk Skolesløjds Forlag afholdt. Igen blev Aksel Sørensen konstitueret nogle måneder, indtil Bent Christiansen kunne tiltræde som ny forstander 1. august, og det var et travlt år, hvor skolens 100-års jubilæum blev fejret.

Henvisninger 
 Nekrolog i Sløjd 3, 1986, p. 59.
 Foto: Ernst Grüttner  i samlingen Sløjdhistoriske personer.

Sløjd
Skolefolk fra Danmark
Naturskyddsföreningen

Naturskyddsföreningen (Naturfredningsforeningen) er en svensk miljøorganisation, som ønsker at udbrede viden, kortlægge miljømæssige trusler, skabe løsninger og påvirke politikere og offentlige myndigheder på både nationalt og internationalt plan. Klima, have, skove, miljømæssige toksiner og landbruget er fokusområderne.

Bra Miljöval (godt miljøvalg) er miljømærket i Naturskyddsföreningen. Det er omtalt som "Good Environmental Choice" på engelsk. Naturskyddsföreningen begyndte ecolabelling (økologimærkning) i 1988 på vaskemidler og papir. Systemet omfatter 12 produktområder.

Ecolabelling omfatter også det internationalt indførte mærkningssystem af TCO'95 og'99 på computere, Green Office-projektet og ecolabelling af elektricitet.

Eksterne henvisninger 

 Naturskyddsföreningens websted

Miljøorganisationer
Etableret i 1909
Foreninger fra Sverige
Fars frygtelige feriedage

Fars frygtelige feriedage er en amerikansk komediefilm fra 1985 instrueret af Amy Heckerling efter manuskript af John Hughes og med Chevy Chase, Beverly D'Angelo, Dana Hill og Jason Lively i hovedrollerne som den skøre familie Griswold.

Eksterne Henvisninger 

Amerikanske film fra 1985
Komediefilm fra USA
Funny People

Funny People er en amerikansk komediedramafilm fra 2009, instrueret og skrevet af Judd Apatow og med Adam Sandler, Seth Rogen og Leslie Mann i hovedrollerne.

Medvirkende 
 Seth Rogen
 Leslie Mann
 Eric Bana
 Jonah Hill
 Aubrey Plaza 
 Jason Schwartzman
 RZA
 Aziz Ansari
 Dave Attell
 Sarah Silverman
 Norm Macdonald
 Andy Dick
 Maria Bamford
 Rob Schneider
 Rick Shapiro
 Eminem
 Garry Shandling
 Ray Romano
 Chris Rock
 James Taylor
 Nicole Parker
 Bo Burnham
 Steve Martin
 Carla Gallo
 Kevin James
 Justin Long
 Ken Jeong
 Charles Fleischer
 Chevy Chase
 Paul Reiser
 George Wallace
 Jerry Minor
 Tom Anderson

Se også 
 Frat Pack

Eksterne henvisninger 
 

Amerikanske film fra 2009
Komediefilm fra USA
Film instrueret af Judd Apatow
Fars fede juleferie

Fars fede juleferie er en amerikansk komediefilm fra 1989, instrueret af Jeremiah Chechick efter manuskript af John Hughes og med Chevy Chase, Beverly D'Angelo, Juliette Lewis og Johnny Galecki i hovedrollerne. Filmen efterfulgte Fars frygtelige feriedage var den tredje film i rækken af komediefilm on familien Griswold. Fars fede juleferie blev efterfulgt af Fars fede Las Vegas ferie i 1997.

Medvirkende 
 Chevy Chase
 Beverly D'Angelo
 Juliette Lewis
 Johnny Galecki
 John Randolph
 Diane Ladd
 E.G. Marshall
 Doris Roberts
 Randy Quaid
 Miriam Flynn
 Cody Burger
 Ellen Hamilton Latzen
 William Hickey
 Mae Questel
 Sam McMurray
 Nicholas Guest
 Julia Louis-Dreyfus
 Brian Doyle-Murray

Eksterne henvisninger 
 

Amerikanske film fra 1989
Komediefilm fra USA
Julefilm fra USA
Engelsksprogede film
Kevin Connolly

Kevin Connolly (født 5. marts 1974) er en amerikansk Golden Globe-nomineret skuespiller og instruktør. Connolly er bedst kendt for sin rolle som Eric Murphy i tv-serien Entourage.

Filmografi

Eksterne henvisninger 

 
 Profile on HBO.com

Filmskuespillere fra USA
Tv-skuespillere fra USA
206-klassen

206-klassen var en klasse af ubåde der fra 1969 blevet bygget til Deutsche Marine og blev taget i brug i løbet af 1970'erne og er fra 1998 løbende blevet udfaset til fordel for den nyere og yderst moderne 212A-klasse. Fem enheder skulle have været solgt til Indonesien, men handelen gik ikke igennem og de berørte enheder blev i stedet hugget op.

Klassen har fundet anvendelse i den forreste kamplinje, i det kystnære rum og skulle bekæmpe overfladeskibe, andre ubåde samt fjendtligt civil skibstrafik, hvis den kolde krig skulle bryde ud i rigtig krig. Skibene blev bygget af umagnetisk stål, hvilket skulle gøre den sværere at detektere ved hjælp af en MAD-sensor, samt eliminere truslen fra magnetiske miner.

I slutningen af 1980erne til starten af 1990erne blev 12 enheder af klassen opgraderet og blev herefter kaldt 206A-klassen. De udvalgte ubåde blev udstyret med en ny STN Atlas DBQS-21D sonar, sammen med nye periskoper, og et nyt ildledelsessystem (LEWA). ESM-systemet blev udskiftet og der blev installeret et GPS-navigationssystem. Ubådene fik udskiftet de gamle DM2A1 Seeaal torpedoer og blev udstyret med moderne torpedoer (DM2A3 Seehecht) samtidig med at fremdrivningssystemet fik en gennemgribende renovering. Slutteligt fik også besætningens indkvartering et væsentligt løft.

Den 1. juni 2010 blev det meddelt at grundet Deutsche Marines anstrengte økonomi havde man valgt at nedlægge 206-klassen fra dags dato

Referencer

Eksterne henvisninger 

 Deutsche Marine: Type 206 (tysk) 
 Harpgamer.com: Submarines (engelsk)
 Globalsecurity: Type 206 (engelsk) 

Tysklands militær
Undervandsbåde fra Tyskland
Neglesvamp

Neglesvamp eller neglemykose er en svampeinfektion i neglen. Neglesvamp skyldes mest hyppigt dermatofyter, men kan også skyldes andre svampearter herunder svampe i Candida slægten. Medicinske betegnelser for neglesvamp er onychomykose, tinea unguium eller, hvis infektionen skyldes dermatofyter, dermatophytosis unguium.

Svampesygdomme
Harold Ramis

Harold Allen Ramis (21. november 1944 – 24. februar 2014) var en amerikansk skuespiller, filminstruktør og manuskriptforfatter, der mest er kendt for sin medvirken i, og som skaber af komediefilm som Delta kliken, Fars fede ferie og Ghostbusters.

Harold Ramis havde fra fødslen nedarvet den autoimmune sygdom vaskulitis. Denne sygdom var således også den medvirkende årsag til, at han i sidste ende døde. 

Ramis led flere gange i løbet af sit liv svære komplikationer på grund af sin sygdom. Senest i maj 2010 blev han ramt af en infektion i blodkarrene, hvormed han mistede evnen til at gå. Det lykkedes ham via genoptræning at få genopbygget sin evne til at gå igen, men i år 2011 blev han ramt af endnu en infektion, hvorfor han atter mistede evnen til at gå.

Harold Ramis døde i sit hjem i Chicago 24. februar 2014 som følge af komplikationer fra sin sygdom vaskulitis. Han blev 69 år og efterlod sig en kone samt tre børn.

Udvalgt filmografi 
 Delta kliken (1978), manuskriptforfatter
 Meatballs (1979), manuskriptforfatter
 Røven fuld af penge (1980), manuskriptforfatter og instruktør
 Røven af 4. division (1981), manuskriptforfatter og skuespiller
 Fars fede ferie (1983), instruktør og skuespiller
 Ghostbusters (1984), skuespiller og manuskriptforfatter
 Røven fuld af penge 2 (1988), manuskriptforfatter
 Ghostbusters II (1989), skuespiller og manuskriptforfatter
 En ny dag truer (1993), manuskriptforfatter, instruktør, producer og skuespiller
 Analyze This (1999), manuskriptforfatter og instruktør
 Analyze That (2002), manuskriptforfatter og instruktør
 The Office (2006-2007), instrueret tre episoder
 Knocked Up (2007), skuespiller
 Walk Hard: The Dewey Cox Story (2007), skuespiller
 Year One (2009), manuskriptforfatter, instruktør, producer og skuespiller

Eksterne henvisninger 

 

Filmskuespillere fra USA
Manuskriptforfattere fra USA
Filminstruktører fra USA